Gerd Kvale

Gerd Kvale (født 1955) er en norsk psykologspesialist som fra 2024 driver en heldigital klinikk sammen med Eirik Søfteland. I 2018 rangerte TIME Magazine Kvale og kollegaen Bjarne Hansen blant verdens 50 mest innflytelsesrike personer innen helse.

 Karriere og priser (utvalg) 
I 2002 ble Kvale utnevnt til professor i klinisk psykologi ved Universitetet i Bergen. Kvale er utdannet psykolog ved Universitetet i Bergen i 1982.

Kvale forsker blant annet på angst- og tvangslidelser, og har gjennom hele karrieren vært opptatt av konsentrerte, virksomme behandlings format og sammenhenger mellom klinisk endring og basale biologiske mekanismer. 

Hun var dekan ved Det psykologiske fakultet fra 2005 til 2009, og ble gjenvalgt for en ny periode i 2009. I 2010 gikk hun av som dekan.

Hun ledet OCD-teamet ved Haukeland sykehus fra opprettelsen i 2011 til 2019.

Kvale mottok i 2015 Psykologiforbundets pris for behandling av tvangslidelser.

I 2018 plasserte det amerikanske tidsskriftet Time Magazine Gerd Kvale og hennes kollega og samarbeidspartner Bjarne Hansen på listen over de 50 mest innflytelsesrike i verden innen helse. Kåringen var basert på Kvales og Hansens utvikling av en konsentrert, fire dagers behandling av tvangslidelser.

I 2019 ble hun direktør for det nyopprettede Bergen Center for Brain Plasticity ved Haukeland Universitetssykehus. På 2020-tallet har hun blant annet arbeidet med forskning på og rehabilitering av pasienter som lider av senfølger av Covid-19. Hun har blitt kåret til «en av de viktigste fagpersonene innen helse i verden». Våren 2024 sa hun opp sine stillinger i den offentlige helsesektoren for å etablere Safe Choice Clinic sammen med endokrinologen Eirik Søfteland.

Verk
 Kvale, G., Havik, O.E., Tangen, T, Heiervang, E., Haugland, B.M.S. (2013.) Hvordan sikre angstpasienter kunnskapsbasert behandling? Universitetsforlaget. ISBN 978-82-15-01879-9
 Kvale, G. og Hansen, B: (2013) 101 ting vi gjerne skulle visst da vi begynte å behandle pasienter med angstlidelser. Universitetsforlaget ISBN 978-82-15-02302-1

 Referanser 

 Eksterne lenker 
 Gerd Kvale på ResearchGate
 Gerd Kvale på Google Scholar

Kategori:Norske psykologiprofessorer
Kategori:Professorer ved Universitetet i Bergen
Kategori:Personer tilknyttet Haukeland universitetssykehus